kardosdrur/scandi-wiki huggingface dataset:
Bækkelagets Sportsklub

Bækkelagets Sportsklub er en norsk idrætsforening, der blev stiftet i efteråret 1909. Foreningen har i dag afdelinger, hvor man dyrker hver sin sportsgren: ski (der inkluderer skihop og skiskydning), orienteringsløb, håndbold, fodbold, floorball og atletik. Foreningen er også kendt for at arrangere verdens største fodboldturnering, Norway Cup.

Håndbold 
Eliteholdet i håndbold for kvinder er foreningens mest anerkendte hold og holdet huskes mest for tiden, da Anja Andersen spillede der. Den gang var Frode Kyvåg træner for klubben og havde da ansvaret for et stjernbegalleri. Holdet vandt Cup Winners' Cup'en to år i træk: Både i 1997/98- og i 19998/99-sæsonen.

Spillere som vandt Cup Winner's Cup i 1997/1998 
Anja Andersen, Danmark, Reyes Baello Vidal, Spanien, Heidi Berg, Norge, Vibeke Cook-Jensen, Norge, Hanne-Cathrine Eliesen, Norge, Gro Engstrøm, Norge, Eli Fallingen, Norge, Hilde Gaupset, Norge, Nina Gullingsrud, Norge, Ellen Beate Guttormsen, Norge, Sahra Hausmann, Norge, Siv Heim Sæbøe, Norge, Kari Anne Hole, Norge, Monica Kyvåg, Norge, Tone Langbakken, Norge, Cecilie Leganger, Norge, Pia Løkenflaen, Norge, Mette Malm, Norge, Line Olsen, Norge, Mette Ruud-Johansen, Norge, Sorina Teodorovic, Østerrike, Tonje Wikstrøm, Norge

Spillere som vant Cup Winner's Cup i 1998/1999 
Anja Andersen, Danmark, Reyes Baello Vidal, Spanien, Heidi Berg, Norge, Gro Engstrøm, Norge, Eli Fallingen, Norge, Hilde Gaupset, Norge, Nina Gullingsrud, Norge, Ellen Beate Guttormsen, Norge, Hanne Halèn, Norge, Sahra Hausmann, Norge, Siv Heim Sæbøe, Norge, Kari Anne Hole, Norge, Jeong-Ho Hong, Sydkorea, Monica Kyvåg, Norge,
Lise Larssen, Norge, Cecilie Leganger, Norge, Gitte Madsen, Danmark, Line Olsen, Norge, Mette Ruud-Johansen, Norge, Stine Steen, Norge, Sorina Teodorovic, Østrig

I sæsonerne før disse to triumfer spillede disse spillere også i BSK:
 Susann Goksør Bjerkrheim, Norge
 Kjersti Grini, Norge
 Heidi Tjugum, Norge
 Hege Kristine Kvitsand, Norge
 Camilla Andersen, Danmark

Eksterne henvisninger 
 Bækkelagets SK – Kvindeelitehåndball 
 Bækkelagets SK – Hovedforeningen 
 Bækkelagets SK – Håndboldgruppen 

Fodboldklubber i Norge
Orienteringsklubber
Skisport i Norge
Floorballklubber fra Norge
Atletikklubber
Etableret i 1909
Håndboldklubber fra Norge
Sport i Oslo
David Brown

David Brown er navnet på flere personer:
 David Brown (producent) – amerikansk filmproducent (1916-2010)
 David Brown (roer) – amerikansk roer (1928-2004)
 David Brown (bassist) – amerikansk basguitarist (1947-2000)
 David McDowell Brown – amerikansk astronaut (1956-2003)
 David Brown (handelsmand) – skotsk-dansk købmand og skibsreder (1734-1804)

Samt et firma:
 David Brown Ltd. - engelsk virksomhed der fremstiller gear og gearkasser
LA X: Part 1

"LA X:Part 1" er første afsnit af sjette sæson af den amerikanske tv-serie Lost. Fra denne her sæson viser de ikke flashforward eller flashback mere. Nu viser de en alternativ tidlinje. Tidligere hovedpersoner gæster serien mens Emilie de Ravin er sat på som fast cast.

Medvirkende

Hovedpersoner

Bipersoner

Eksterne henvisninger 
 

Afsnit af Lost (sæson 6)
LA X: Part 2

"LA X:Part 1" er afsnit afsnit af sjette sæson af den amerikanske tv-serie Lost.

Eksterne henvisninger 
 

Afsnit af Lost (sæson 6)
Kvalifikation til EM i fodbold 2012

Kvalifikationen til EM i fodbold 2012 begyndte 3. og 4. september 2010. Grupperne blev trukket 7. februar 2010. Værtslandene  og  er automatisk kvalificeret.

Seedning

Gruppespil

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Gruppe I 

{| width="100%"   
|----- valign="top"

| width="50%" |

Rankering af andenpladser 
Den bedste to'er gik direkte videre til EM, mens de øvrige otte skulle ud i en play-off-runde indbyrdes to og to.
I grupperne A-F blev resultaterne mod puljens dårligst placerede nation ikke medregnet, således at de var sammenlignelige med grupperne G-I, der kun havde fem lande med.

Play-off 
Lodtrækningen blev foretaget torsdag den 13. oktober i Krakow. Kampene spilles 11. og 15. november 2011.

Seedede lande var Kroatien, Portugal, Tjekkiet og Irland.

Topmålscorere 
Der blev scoret 636 mål af 339 forskellige spillere og 17 selvmåls. Denne liste afspejler spillerne med flest scoret mål.

12 mål
  Klaas-Jan Huntelaar

9 mål
  Miroslav Klose

7 mål

  Cristiano Ronaldo
  Mikael Forssell

  Robbie Keane

  David Villa

6 mål

  Henrikh Mkhitaryan
  Konstantin Vassiljev
  Mario Gómez

  Gergely Rudolf
  Antonio Cassano

  Dirk Kuyt
  Robin van Persie

5 mål

  Gevorg Ghazaryan
  Marvin Ogunjimi
  Mesut Özil

  Hélder Postiga
  Nani
  Adrian Mutu

  Tim Matavž
  Zlatan Ibrahimović

Tilskuertal 
Data fra soccerway.com.

Referencer 

Europamesterskabet i fodbold 2012
Fodbold i 2010
Fodbold i 2011
Albanien i Eurovision Song Contest 2010

Albanien valgte deres bidrag til Eurovision Song Contest 2010 gennem Festivali i Këngës, en musikkonkurrence arrangeret af den nationale tv-station RTSH. Festivali i Këngës 2009 blev afholdt over 4 aftener fra 24. december til 27. december 2009. Vinderen blev Juliana Pasha med sangen Nuk Mundem pa ty. Vindersangen er siden blevet oversat til engelsk, og har fået titlen It's all about you. Juliana skal repræsenterer Albanien i en af de to semifinaler ved ESC 2010 i Oslo, Norge.

Festivali i Këngës 48 
RTSH valgte at ændre konkurrencens regler, så showet kom til at vare over 4 dage med 2 semifinaler, en duetaften og en finale. RTSH modtog 78 bidrag til konkurrencen, og valgte 38. Disse 38 sange blev derefter opdelt i 2 grupper, ud fra hvor erfarne sangerne er. Den "Store Gruppe" var for sangere med stor erfaring, mens den "Unge Gruppe" for for nye sangere, med mindre erfaring. 

Værterne for showet var den albanske rocksanger Alban Skenderaj og den tyske tv-vært Miriam Cani.

Den Store Gruppes Præsentation 
Den 24. december 2009 blev det første show i Festivali i Këngës afholdt. Det var et præsentationsshow for den "store gruppe", der alle var direkte kvalificeret til finalen.

Den Unge Gruppes semifinale 
Den 25. December 2009 blev den unge gruppes semifinale afholdt. Ud af 18 sange skulle 2 sange sendes videre til finalen af en fagjury. De to sangere der gik videre fra den unge gruppe var Goldi Halili og Iris Hoxha.

Duetrunden 
Den 26. december 2009 blev duetrunden afholdt. Her blev de 20 finalesange fremført på en ny måde og som duet med en anden kunstner.

Finalen 
Finalen i Festivali i Këngës 48 blev afholdt 27. december 2009, efter 2 præsentationsrunder og en semifinale. De 20 sange blev fremvist for tredje gang, hvorefter en fagjury valgte en vinder. Vindern blev Juliana Pasha med sangen Nuk Mundem pa ty med 133 point.

Eksterne Henvisninger 
 Festivali i Këngës officielle hjemmeside  (på albansk)

Lande i Eurovision Song Contest 2010
Armenien i Eurovision Song Contest 2010

Armenien vil vælge sin repræsentant til Eurovision Song Contest 2010 vil blive valgt gennem en fjersynstransmitteret national finale, organiseret af Armeniens nationale tv-station ARMTV, 14. Februar 2010.

National Finale 
Den nationale finale i Armenien vil blive afholdt 14. februar 2010, med 10 deltagende sange. Sange kunne indsendes indtil 1. februar 2010, og både amerikanske og andre udenlandske komponister og tekstforfattere sendte sange ind. De 10 finalesange blev offentliggjort 4. februar 2010, og ræekkefølgen for sangene i finalen, vil blive udtrukket 11. februar. Vinderen af finalen vil blive fundet dels ved Jury og dels ved telefonafstemning.

Referencer 

Lande i Eurovision Song Contest 2010
Mona Lisa (sang)

"Mona Lisa" er en komposition fra 1950 af Jay Livingston og Ray Evans.

Sangens oprindelige arbejdstitel var "Prima Donna", men dette ændredes før sangen blev anvendt i filmen Captain Carey, U.S.A. (på dansk: Kaptajnen fra U.S.A.) fra 1950, hvor sangen blev fremført af Nat King Cole. Det er også primært med Nat King Cole, at sangen forbindes.

Elvis Presley indspillede "Mona Lisa" i april 1959 i sit lejede hus i Goethestrasse 14 i Bad Nauheim i Vesttyskland. Den blev udsendt på albummet Elvis – A Legendary Performer – Vol. 4 i 1983 og igen i 1999 på cd'en The Home Recordings.

En række andre kunstnere har indspillet "Mona Lisa", fx Conway Twitty, Willie Nelson, Shakin' Stevens og den svenske gruppe Vikingarna.

Referencer 

Elvis Presley-sange
Popsange
Sange fra 1950
Lossepladsperkolat

Lossepladsperkolat er nedsivende vand, som er forurenet med opløste stoffer fra ovenliggende affaldslag. Perkolatdannelsen er, overordnet set, lig med nedsivningen til affaldet minus ændringen
i affaldets vandindhold. Stofsammensætningen i perkolatet varierer efter typen af
det deponerede affald.

Forurening
Franco Ballerini

Franco Ballerini (11. december 1964 – 7. februar 2010) var en italiensk landevejscykelrytter. Han var mest kendt for at have vundet Paris-Roubaix to gange i 1995 og 1998. Han kom også på andenpladsen i løbet i 1993 efter at være blevet slået af Gilbert Duclos-Lasalle på målstregen.

Franco Ballerini døde 7. februar 2010 efter at have lidt skade ved en ulykke i et rallyløb.

Eksterne henvisninger 

Mandlige cykelryttere fra Italien
Personer fra Firenze
LEGO Rock Band

Lego Rock Band er et musik-computerspil, en del af Rock Band serien, og er udviklet af Harmonix Music Systems, inkluderer også elementer fra andre Lego computerspil udviklet af Traveller's Tales. Spillet er udgivet af Warner Bros. Interactive Entertainment og MTV Games d. 3. november på Xbox 360, PlayStation 3 og Wii spillekonsollerne. Desuden er der også blevet udviklet en version til Nintendo DS i samarbejde med Backbone Entertainment.

Kilder 

Computerspil fra 2009
Rock Band
Nintendo DS-spil
PlayStation 3-spil
Wii-spil
Xbox 360-spil
Det regner med frikadeller

Det regner med frikadeller (originaltitel Cloudy with a Chance of Meatballs) er en computeranimeret film fra 2009 produceret af Sony Pictures Animation og distribueret af Columbia Pictures, udgivet d. 18. september 2009, og løst baseret på børnebogen af samme navn, skrevet af Judi Barrett og Ron Barrett.

Handling 

Filmen handler om den unge opfinder Flint Lockwood, som lige siden han var barn har forsøgt sig med alskens skøre opfindelser, der ofte skabte flere problemer end de løste. Men en dag udvikler han en maskine der kan omdanne vand til fast føde, og så skulle lykken vist være gjort.

Flint Lockwood bor i byen Swallow Falls, der ligger på en lille ø skjult under "A" i ”Atlanterhavet" på verdenskortet.
Swallow Falls lider af en økonomisk nedtur, efter at efterspørgslen på sardiner er styrtdykket ("alle i verden har indset, at sardiner er super ulækre"). Så derfor er sardiner blevet den eneste mad i Swallow Falls.

Medvirkende

Referencer

Eksterne henvisninger 
 
 

Animationsfilm fra USA
Computeranimationsfilm
Komediefilm fra USA
Børnefilm fra USA
Film baseret på bøger
Amerikanske film fra 2009
Film fra Columbia Pictures
Peter Bjørnskov

Peter Bjørnskov (født 1981 i Horsens) er en dansk sanger, sangskriver og producer. Han er tidligere trommeslager i poprock-bandet Neeva, der udgav debutalbummet Where to Start den 22. september 2008.

Peter Bjørnskov har haft flere sange med i Dansk Melodi Grand Prix, samt skrevet sange til artister som Sanne Salomonsen, Ankerstjerne, Kato, Emmelie de Forest, Electric Lady Lab, Thomas Ring, Bryan Rice, og The Fireflies. Han er en del af sangskriver-teamet Startone Music, der også tæller Lene Dissing.

Karriere

Dansk Melodi Grand Prix 
Peter Bjørnskov har skrevet og komponeret sangen "Breathing", som Bryan Rice fremførte til Dansk Melodi Grand Prix 2010, hvor den nåede til finalen, men blev slået af "In a Moment Like This" sunget af Chanée & N'evergreen.

Ved Dansk Melodi Grand Prix 2011 fremførte Anne Noa sangen "Sleepless", der fik en andenplads efter A Friend in London. Sangen var skrevet af John Gordon, Peter Bjørnskov og Lene Dissing. Sammen med sidstnævnte og Sune Haansbæk, skrev han "Reach for the Sky" af Kenneth Potempa ved Dansk Melodi Grand Prix 2012.

I 2013-udgaven af Dansk Melodi Grand Prix fremførte Mohamed Ali sangen "Unbreakable", der var skrevet af Morten Friis, Michael Parsberg, Peter Bjørnskov og Lene Dissing. Sangen fik en andenplads.

Diskografi

Album 
 Nu (2014)

Singler 
som solo artist

som featuring artist

Kilder

Eksterne henvisninger 
 Startone Music's hjemmeside

Musikere fra Danmark
Sangskrivere fra Danmark
Musikproducere fra Danmark
Dansksprogede forfattere fra Danmark
David Dorfman

David Dorfman (født 7. februar 1993) er en amerikansk skuespiller. Han er bedst kendt for sin rolle som Aidan Keller i The Ring fra 2002 og i efterfølgeren The Ring 2 fra 2005. I 2008 sillede han som en af hovedrollerne i komediefilmen Drillbit Taylor med Owen Wilson i hovedrollen.

Filmografi 
Drillbit Taylor (2008) som Emmit Oosterhaus
Ghost Whisperer (TV-serie) som Daniel Greene (2006, en episode)
Joan of Arcadia (TV-serie) som Rocky Tardio (2003-2005, 3 episoder)
The Ring Two (2005) som Aidan Keller
The Texas Chainsaw Massacre (2003) som Jedidiah
A Wrinkle in Time (2003) som Charles Wallace Murry
The Singing Detective (2003) som unge Dan Dark
100 Mile Rule (2002) som Andrew Davis
The Ring (2002) som Aidan Keller
Family Law (TV-serie) som Rupie Holt (1999-2002, 20 episoder)
Black of Life (TV series) som Nicky (2001, en episode)
Ally McBeal (TV series) som Sammy Paul (2001, en episode)
Bounce (2000) som  Joey Janello
Panic (2000) som Sammy
Galaxy Quest (1999) som  dreng (uncredited)
Time of My Life (TV-serie) som Kid (1999, en episode)
Invisible Child (1999) som Sam Beeman

Eksterne henvisninger
 

Filmskuespillere fra USA
4D-film

En 4D-film eller 4D-kino (efter firedimensionelt, 4D) beskriver et anlæg for underholdningspræsentastion, der kombinerer en 3D-film med fysiske effekter i teateret/salen som indtræffer synkront med filmen. Siden de fysiske effekter er dyre findes 4D-film som regel kun  specielle steder, som forlystelsesparker. Nogen effekter er normalt i 4D-film regn, vind og vibration/bevægelse. Brug af vandspray og luftstrømninger er også almindeligt. Selv om 4D-film sjældent vises i simulatorer, kan stolene bevæge sig og vibrere.

Filmteknikker
Forlystelser
Sixten Jernberg

Edy Sixten Jernberg (født 6. februar 1929 i Lima, død 14. juli 2012 i Mora) var en svensk langrendsløber. Han er en af Sveriges mest vindende langrendsløbere gennem alle tider med ni OL-medaljer og seks VM-medaljer. Han repræsenterede Lima IF.

Han kom fra en fattig familie i Lima, Dalarna, og han kom i smedelære som 12-årig. Snart blev han i stedet skovarbejder, og det hårde arbejde samt de daglige ture på ski til og fra arbejdet blev basis for hans styrke i især de lange skiløbskonkurrencer.

Han vandt fire guld på 50-kilometeren (af fem mulige) i internationale mesterskaber i perioden fra 1956 til 1964. I 1960 blev han tildelt Holmenkollmedaljen.

OL-medaljer 

 Cortina 1956 – guld i 50 km, sølv i 15 og 30 km, bronze i stafetten
 Squaw Valley 1960 – guld i 30 km, sølv i 15 km
 Innsbruck 1964 – bronze i 15 km, guld i 50 km og guld i stafetten.

VM-medaljer 
 Falun 1954 – bronze i 4 x 10 km stafet
 Lahtis 1958 – guld i 50 km og stafetten, bronze i 30 km
 Zakopane 1962 – guld i 50 km og stafetten

Dertil vandt han Vasaløbet to gange, i 1955 og 1960.

Han blev tildelt Svenska Dagbladets guldmedalje i 1956.

Referencer

Eksterne henvisninger 
 

Langrendsløbere fra Sverige
Modtagere af Holmenkollmedaljen
Deltagere for Sverige ved vinter-OL 1956
Deltagere for Sverige ved vinter-OL 1960
Deltagere for Sverige ved vinter-OL 1964
Olympiske mestre fra Sverige
Olympiske sølvmedaljevindere fra Sverige
Olympiske bronzemedaljevindere fra Sverige
Lose Control

Lose Control er en finsk sang af bandet Waldo's People. De deltog med sangen i Eurovision Song Contest 2009 i Moskva, men sluttede sidst med 22 point, blot ét point under både Spanien og Litauen, der sluttede på en delt næstsidste-plads.

Lister

Referencer 

Sange fra Finland
Sange fra Eurovision Song Contest 2009
Eurovision Song Contest-sange fra Finland
Hjørring Stadion

Hjørring Stadion eller Nord Energi Arena er et fodboldstadion i Hjørring og hjemsted for byens fodboldklubber Gjensidige Kvindeligaen-klubben Fortuna Hjørring samt  klubben Vendsyssel FF. Stadion bruges ligeledes i forbindelse med den internationale fodboldturnering Dana Cup, hvor der blandt andet spilles finalekampe på banen.
Fodboldstadion har en tilskuerkapacitet på 10.000 (ca. 3.050 siddepladser).

Fodboldbanen på 105 x 68 meter har banevarme og stadionets lysprojektører kan lyse med 1000 lux. Stadionrekorden er 6.415 tilskuere i en kamp mellem Vendsyssel FF og Aab (6. aug. 2018).

Fremtidsplaner 
Lokalt i Hjørring Kommune diskuteres muligheden for at renovere og udvide eller at opføre et nyt stadion. I september 2011 blev det afgjort at Hjørring skulle have et nyt stadion, i tilknytning til Park Vendia, der skulle stå færdig i 2013. Planen er dog ændret da Hjørring Kommune kom i uføre med hensyn til økonomien til opførelsen af det nye stadion. Kommunen har derfor lagt stadion-planerne på hylden indtil økonomien tillader opførelsen. De seneste meldinger går på at det eksisterende stadion i stedet bliver renoveret.

Den 29. maj 2013 besluttede Hjørring byråd at renovere det gamle stadion. Byrådet forelægges tre modeller, hvori bl.a. Hjørring Private Realskole (HPR) og VUC og HF Nordjylland i det ene forslag, tilbyder at købe hele eller dele af stadion, men byrådet beslutter, at man ønsker at indgå i et samarbejdsprojekt, hvor der opføres en ny og tidsvarende tribune for kommunale midler, mens HPR og VUC betaler for opførelsen af to idrætshaller. Samlet er der tale om en investering på over 30 mio. kroner, hvor parterne betaler ca. 1/3 hver. Samtidig bliver reklamebanderne rykket tættere på banen, så publikum får bedre udsyn. Det nye stadion blev indviet den 8. august 2015 af bl.a. Hjørring Borgmester Arne Boelt og repræsentanter fra HPR og VUC. Herefter der var en fodboldkamp mellem bygherrerne og firmaet Lund og Staun som stod for byggeriet.. I 2019 blev stadionet yderligere udbygget med en ny endetribune mod nord og med en udvidelse af langsiden mod øst.

Referencer 

Fodboldstadioner i Danmark
Stadion
Stadion
Vendsyssel FF
FC Hjørring
Fortuna Hjørring
Rybjerg Kirke

Rybjerg Kirke er en kirke i Rybjerg Sogn i det tidligere Salling Nørre Herred, Viborg Amt, nu Skive Kommune. Apsis, kor og skib er opført i romansk tid af granitkvadre over dobbeltsokkel, rundstavprofil over skråkant. Den tilmurede syddør står med tre par frisøjler. Søjlerne har terningkapitæler og baser med bladornamenter. På tympanonen ses en biskop i lavt relief, der sidder på en foldestol med dyrehoveder på endestykkerne og drager på stolens ben.

Norddøren er fortsat i brug. Den har to par halvsøjler og glat tympanon, og på kapitæler og baser ses hjørnehoveder samt en liggende kvinde, en drage, en løve og planteornamentik. Portalerne sættes i forbindelse med domkirkebyggeriet i Viborg. Apsis har bevaret et rundbuevindue. Ved korets sydmur er placeret en karmsten med tovsnoning. Tårn og våbenhus mod nord er opført i sengotisk tid. I 1766 blev sydkapellet tilføjet som gravkapel for Mads Hastrup, Eskær. Kirken blev restaureret i 1876 ved Frits Uldall. Ved den lejlighed blev store dele af murværket omsat. Kirken blev hovedistandsat i 1935-38.

Søren Nancke-Krogh diskuterer i bogen Stenbilleder fortolkningen af nordportalens relief med mandsmaske og fødende kvinde. Kvinden ligger med hænderne på maven, der hvælver sig ned mellem benene. Det kunne knytte sig til Esajas' profeti om Babylons fald, hvor indbyggerne ville vånde sig som fødende kvinder (). Forgængeligheden er også en mulighed. I Prædikerens Bog står: Som han udgik af sin moders liv, skal han atter gå bort, lige så nøgen som han kom, og ved sin flid vinder han intet, han kan tage med sig (for den autoriserede oversættelse fra 1992, se ). Da relieffet er på nordportalen, kunne det også være en fødselsbesværgelse. Her kan også være tale om Sankt Margaretha, der allerede omtales på Ansgars tid og som Svend Tveskæg opkaldte sin datter efter.

På portalens modsatte side ses en drage, som kan knyttes til Margaretha. I legenden har Margaretha en kontrovers med en drage, som i nogle versioner sluger hende, men hun slipper ud ved korsets hjælp. Ifølge middelalderskrifterne ønsker hun, at legenden om hendes martyrium skal læses over kvinder med fødselsproblemer, så vil det lette forløsningen og hindre vanskabte børn. At Margaretha kommer ud af dragen ved korsets tegn knytter hende til dåbsritualet, der er en genfødsel i Jesus, som genopstandelsen ved korset.

Kor og skib har flade trælofter. Den rundbuede korbue er bevaret med profilerede kragsten. Apsis har halvkuppelhvælv og bue med skråkantede kragsten. Kirken har en romansk døbefont af granit med glat kumme og firkantet fod med hjørneklør. Altertavlen i renæssancestil er fra begyndelsen af 1600-tallet, storfeltets maleri er fra 1857. Prædikestolen er ligeledes fra begyndelsen af 1600-tallet og er tæt knyttet til prædikestolen i Tøndering Kirke. Et korbuekrucifiks fra 1300-tallet er ophængt på nordvæggen, korstræet er nyt.

Eksterne kilder/henvisninger 

 Kirkens beskrivelse i Trap – Kongeriget Danmark, 3. Udgave 4. Bind, s. 621–622 hos Projekt Runeberg
 Rybjerg Kirke på nordenskirker.dk 
 Rybjerg Kirke hos KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Computer-generated imagery

Computer-generated imagery (eller CGI) bruges om computerskabte special effects i film, eksempelvis dinosaurerne i Steven Spielbergs Jurassic Park (1993), der var det afgørende gennembrud for brugen af CGI.

Tidlige film med CGI-effekter 
 Westworld (1973)
 Futureworld (1976)
 Star Wars (1977)
 Tron (1982)
 The Last Starfighter (1984)
 Young Sherlock Holmes (1985)
 The Abyss (1989)
 Skønheden og udyret (1991)
 Terminator 2: Judgment Day (1991)
 Jurassic Park (1993)

Se også 
 Computeranimation
 Animation

Filmteknikker
Peter Dürrfeld

Peter Dürrfeld (f. 21. juli 1942) er en dansk forfatter. Peter Dürrfeld debuterede i 1976 med bogen Kandidaten. Dürrfeld har skrevet adskillige romaner og en række bøger om skak.

Peter Dürrfeld har skrevet følgende bøger:
Skudt i hjertet, Bolden er rund, Rejsekammeraten, Bravo, Mozart!, Mor til fire, Den virkelige virkelighed, En giftig historie, Otium og En sikker kreds

Han har desuden udgivet to novellesamlinger Linie 4 samt Appelsiner

Dürrfeld opnåede i 1989 et arbejdslegat fra Statens Kunstfond og modtog i 1998 Det danske Kriminalakademis diplom.

I 2022 udkom erindringsbogen Mine sporvogne - alle atten linier!.

Noter 

Krimiforfattere fra Danmark
Dansksprogede forfattere fra Danmark
Common Gateway Interface

Common Gateway Interface (eller CGI) er en Internetteknologi der gør det muligt for en bruger af en webbrowser at kommunikere med serveren på en sådan måde, at brugeren kan anmode serveren om at udføre et computerprogram. Denne slags programmer der kører på serveren kaldes CGI-programmer eller CGI-scripts. CGI-programmer kan skrives i en lang række programmeringssprog, men de mest populære til CGI-udvikling er Perl og C. CGI-scripts benyttes som regel til at beskrive CGI-programmer skrevet i Perl, da Perl som regel er et fortolket sprog, hvor kildekoden er placeret direkte på serveren og programmet afvikles uden først at være blevet oversat, eller som det teknisk hedder, kompileret.

Internetteknologi
World Wide Web
Hyundai ix55

Hyundai ix55 er en SUV-model fra Hyundai. Den afløste Hyundai Terracan, og blev introduceret i Sydkorea i oktober 2006, og i USA i 2007. På begge disse markeder hedder den Hyundai Veracruz.

Modellen kom til Europa i foråret 2009 under ix55-navnet. Den fås både med en 3,8-liters benzinmotor med 260 hk og en 3,0-liters dieselmotor med 239 hk. I USA markedsføres kun benzinudgaven.

Modellen er baseret på samme platform som den mindre Hyundai Santa Fe. Den fås kun med automatgear, men både med for- og firehjulstræk.

Eksterne henvisninger 

Ix55
SUV'er
Forhjulstrukne biler
Biler introduceret i 2006
Biler fra 2000'erne
Biler fra 2010'erne